เรื่องร้องเรียน (ความปลอดภัย,จราจร) วันที่ 2023-09-02 06:10:18 — แขวงบางรัก เขตบางรัก กรุงเทพมหานคร
ขอความอนุเคราะห์ติดตั้งสัญญาณไฟเขียว-เหลือง-แดงสำหรับคนข้ามถนน บริเวณหน้าไปรษณีย์กลางบางรัก (หน้าซอยเจริญกรุง32ตรงข้ามกับซอยเจริญกรุง43) เนื่องจากบริเวณดังกล่าวมีบุคคลสัญจรข้ามถนนไป-มา ในปริมาณที่เยอะต่อวัน รวมทั้งนักท่องเที่ยวทั้งชาวไทย และชาวต่างชาติ เข้าใจดีว่าเคยขอความอณุเคราะห์ไปแล้ว และทางหน่วยงานจราจรที่เกี่ยวข้องแจ้งว่า จุดดังกล่าวมีสัญญาณไฟกระพริบแล้ว อีกทั้งได้มีการวางตัวหนอนเพื่อป้องกันรถข้ามผ่านแยกดังกล่าวแล้ว แต่ในทางปฏิบัติจริงสิ่งของดังกล่าวไม่สามารถใช้งานได้ เนื่องจากรถที่สัญจรผ่าน ก็ยังไม่มีการลดความเร็วหรือหยุดจอดให้คนข้าม และเมื่อวันที่29สิงหาคม2566ที่ผ่านมา บริเวณดังกล่าวยังเกิดอุบัติเหตุรถชนคนข้ามถนน ทำให้มีผู้เสียชีวิต (ไปเสียชีวิตที่รพ.) จึงใคร่ขอความอณุเคราะห์ผู้มีอำนาจสั่งการและผู้ที่เกี่ยวข้อง ได้โปรดพิจารณาติดตั้งสัญญาณไฟคนข้าม เพื่อไม่ก่อให้เกิดเหตุการณ์สูญเสียในภายภาคหน้าต่อไป